 Moesha Boduong: Gbogbo obìnrin nílò ọkùnrin tí yóò máa tọjú wọn Òsèré Ghana sọ wípé gbogbo obìnrin nílò ọkùnrin tí yóò máa tọjú wọn Moesha Boduong ní ètò ọrọ ajé burú jáì ní orílẹèdè náà tó bẹẹ tó fi jẹ wípé wọn fi ipá mú u ní àjọsepọ pẹlú odidi baálé ilé kan kó lè báà rówó ná. Boduong sọ fún akọròyìn kan wípé o sáà nílò ẹnìkan láti máa tọjú rẹ. Oò lè pa owó púpọ gẹgẹ bí obìnrin níbí. Láti ìgbà náà ni àwọn èèyàn ńlá ní Ghana ti ńtàbùkù bá Boduong tí àwọn ènìyàn sì ńfojú rẹ wò ó. Ó ti wá tètè tọrọ àforíjì wípé, ìrírí òun kìí se àpẹẹrẹ ohun tó ńsẹlẹ ní ọpọlọpọ idílé. Sùgbọn èyí ńta ni lára ní irú orílẹèdè ẹkùn ìwọ oòrùn Áfíríkà níbi tí fífi ipá bá ni lopọ ti fẹ jú síbẹ síbẹ, wọn kìí fibẹẹ sọrọ nípa ẹ. Láìpẹ yìí ni orílẹèdè Nàìjíríà ńsọrọ lórí ẹsùn akẹkọọbìnrin kan tó ká ọrọ láàrín òun àti olùkọ fásitì sílẹ nígbà tó mbèrè fún ìbálòpọ gẹgẹ bíi pàsípàrọ máàkì dáradára. Akẹkọọ náà sọ wípé ó já òun kulẹ nínú ẹkọ nígbà tí òun kò gbà fún un. Ní orílẹèdè Ghana, wọn ti se ìfilọọlẹ ìwádìí tí yóò máa se ọfintótó àwọn ọmọ ilé ìwé girama ní ààrin gùngbùn Ashanti tí àwọn olùkọ wọn ńfipá bá lò pọ. Asojú ẹgbẹ ajàfẹtọ ọmọnìyàn kan tó ńjẹ Pepper Dem, Maame Akua sọ wípé àgbára àìdọgba ọkùnrin sóbìnrin wà ní orílẹèdè Ghana tí wọn gbùdọ wá ojútùú sí. Ó ní ìwa yíì ti wọpọ jù tí àwọn olùkọ wọn sì ńbá wọn lò pọ. Ẹwẹ, George Ossom Batsa tó jẹ ọjọgbọn ẹkọ ìmọ ẹsìn ní fásitì Ghana sọ wípé ó yẹ kí wọn gbóríyìn fún Boduong fún òtítọ rẹ nítorí nípa èyí ni wọn fi lè kojú àwọn àìdáa tó wà láwùjọ. Àwọn iròyin tì ẹ leè ní ìfẹ síí: : Òsèré ọmọ Ghana kan to sọ wípé gbogbo obìnrin nílò ọkùnrin tí yóò máa tọjú wọn ti dá àríyànjiyàn mi sílẹ nílu tó sì ti fẹ ọrọ fifi ipá bá ni lò pọ lójú káàkiri orílẹèdè. 